[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Veka alvoko au\u0306 kalumnia kampanjo? Kiel varbado por higienaj tamponoj dividas turkan publikan opinion"}, {"text_idx": "#000005", "text": "Bildo de reklamaj\u0302o de higienaj tamponoj, kiu kau\u0306zas debaton en Turkio."}, {"text_idx": "#000006", "text": "(C\u0302iuj ligiloj en tiu c\u0302i artikolo estas en Esperanto, escepte de tiuj markitaj per [en], kiuj estas en la angla, au\u0306 [tr], en la turka.)"}, {"text_idx": "#000007", "text": "En Turkio, unu el la plej bonaj markoj de higienaj tamponoj lanc\u0302is au\u0306dacan reklaman videon kaj enkadrigis g\u0302in kiel kampanjon kontrau\u0306 femicido (murdado de virinoj) kaj de tempo al tempo asociitaj sociaj tabuoj. Tamen la video montrig\u0302is esti tiel dividiga, ke la kompanio pardonpetis kaj forigis g\u0302in, c\u0302ar iuj perceptis g\u0302in kiel atakon al la reputacio de Turkio en aliaj landoj."}, {"text_idx": "#000008", "text": "La reklamo, nomita \u201cMalkovru la honton\u201d (turke \u201cUtanc\u0327 Paketleri\u201c), estis eldonita fine de oktobro de 2019 de la usona kompanio Procter & Gamble [en], sub g\u0302ia loka marko Orkid, la c\u0302efa vendisto de higienaj tamponoj en Turkio."}, {"text_idx": "#000009", "text": "La video, kiu dau\u0306ras unu kaj duonan minuton, komencig\u0302as per voc\u0302o diranta: \u201cEn Turkio, higienaj tamponoj estas kovrataj dum ac\u0302etado per j\u0302urnaloj pro menstrua stigmo. En socio kun gazetaraj informoj plenaj de perforto, diskriminacio kaj maljusteco rilate virinojn, vendi higienajn tamponojn ne estas tio, kio devus esti hontinda.\u201d"}, {"text_idx": "#000010", "text": "Dume oni vidas pakaj\u0302on de higienaj tamponoj ens\u0302ovitan en gazeton. Poste la historio transiras al presejo, kie presig\u0302as gazeto kun titoloj pri la c\u0302efaj aferoj kiujn virinoj alfrontas en Turkio, kiel senlaboreco, malmulta politika reprezentado, genre bazita perforto kaj analfabeteco. La video finig\u0302as kun bildo de la pakaj\u0302oj stakigitaj sur superbazaraj bretoj, envolvitaj en tiu gazeto. Mesag\u0302o diras: \u201cMiloj de niaj pakaj\u0302oj vendig\u0302is dum tri tagoj.\u201d"}, {"text_idx": "#000011", "text": "La video gajnis premion pro kreivo en la 26-a Ora Tambura Internacia Kreiva Festivalo [en] en Slovenio en oktobro de 2019. Tiam g\u0302i komencis disvastig\u0302i en turkaj sociaj retejoj, inkluzive en la pepo de Orkid [tr]."}, {"text_idx": "#000012", "text": "G\u0302i tuj lanc\u0302is akran debaton, kiu dividis homojn pri la interpreto de la mesag\u0302o. Dum iuj akceptas kaj subtenas g\u0302in, aliaj reagas tre negative, konsiderante g\u0302in \u201chumiligo al Turkio\u201d kaj alvokas bojkoti la markon."}, {"text_idx": "#000014", "text": "Ped satmaktan utanan zihniyetlerin,kad\u0131na yo\u0308nelik suc\u0327lardan utanmad\u0131g\u0306\u0131n\u0131 anlatmaya c\u0327al\u0131s\u0327an tokat gibi reklam..#Orkid /7OT49BMbSD"}, {"text_idx": "#000015", "text": "Tio c\u0302i estas reklamaj\u0302o kiu frapas vin en via vizag\u0302o dum g\u0302i provas klarigi ke la pensado kiu venigas honton al la vendado de higienaj tamponoj estas la sama, kiu ne hontas pri krimoj kontrau\u0306 virinoj."}, {"text_idx": "#000016", "text": "Feyza Altun, fama juristo kaj feminista aktivulo, rimarkas ke:"}, {"text_idx": "#000017", "text": "Pedlerin Tu\u0308rkiye\u2019de ay\u0131p bir s\u0327eymis\u0327 gibi gazete kag\u0306\u0131d\u0131na sar\u0131lmas\u0131na ya da saklanmas\u0131na Orkid\u2019den tokat gibi reklam. Tu\u0308rkiye\u2019de kad\u0131nlara kars\u0327\u0131 is\u0327lenmis\u0327 utanc\u0327 verici suc\u0327lar\u0131n ve olaylar\u0131n haberlerini bas\u0131p pedleri bu haberlere sarm\u0131s\u0327lar. /Mc7RAKQUyJ"}, {"text_idx": "#000019", "text": "La reklamo de Orkid estas vangofrapo, responde al la volvado de higienaj tamponoj en gazetoj kvazau\u0306 ili estus io hontinda au\u0306 kas\u0302inda. [La marko] presigis informojn pri krimoj kontrau\u0306 virinoj en Turkio kaj uzis tion kiel pakaj\u0302on."}, {"text_idx": "#000020", "text": "La afero estas eble pli bone resumita de Nisa, retumanta virino:"}, {"text_idx": "#000021", "text": "#orkid Reklam\u0131ndaki al\u0131nacak mesajlar\u0131 almay\u0131p, \u201cNe yani Tu\u0308rk kad\u0131n\u0131 as\u0327ag\u0306\u0131l\u0131k m\u0131?\u201d gibi bir du\u0308s\u0327u\u0308nceye du\u0308s\u0327mek yerine, as\u0327ag\u0306\u0131l\u0131k olan\u0131n o gazetedeki haberler oldug\u0306unu anlasak kes\u0327ke."}, {"text_idx": "#000022", "text": "\u2014 ni\u2022sa (@nisahahawashere) 24 Ekim 2019"}, {"text_idx": "#000023", "text": "Anstatau\u0306 ne kompreni la mesag\u0302on en la reklamo de #Orkid, kaj pensi \u201cKion vi celas, c\u0302u turkaj virinoj estas malestimindaj?\u201d, mi s\u0302atus se ni povus konstati ke malestimindaj estas la informoj en tiuj gazetoj."}, {"text_idx": "#000024", "text": "Alvokoj al bojkoto de la marko"}, {"text_idx": "#000025", "text": "La fortaj kontrau\u0306uloj de la reklamaj\u0302o asertas ke g\u0302i humiligas Turkion kaj g\u0302iajn virinojn, kaj disvastigas mensogojn kiam g\u0302i pentras Turkion kiel handikapitan, konservativan kaj fanatikan landon. Ekzemple, retano skribas en Twitter:"}, {"text_idx": "#000026", "text": "Adamlar Tu\u0308rkiye'de ped gazete kag\u0306\u0131d\u0131na sar\u0131l\u0131p sat\u0131l\u0131yor diye u\u0308lkemizi ku\u0308c\u0327u\u0308msu\u0308yor baz\u0131lar\u0131 da c\u0327\u0131km\u0131s\u0327 tokat gibi cevap diyor.Kac\u0327\u0131n\u0131z gazete kag\u0306\u0131d\u0131na sar\u0131p al\u0131yor?This not shame @orkid !U\u0308lkemizi yobaz,gerici olarak go\u0308sterenlere alk\u0131s\u0327 tutmak kans\u0131zl\u0131k#orkid"}, {"text_idx": "#000027", "text": "[Orkid] humiligas Turkion pri envolvado de higienaj tamponoj en gazetoj. Dume aliaj diras, c\u0302i tio estas vangofrapa reklamaj\u0302o. Kiom multaj el vi vere ac\u0302etas viajn higienajn tamponojn envolvitajn en gazeto? Tio c\u0302i ne estas hontinda, @orkid! Estas neakcepteble montri nian landon kiel handikapitan. #orkid"}, {"text_idx": "#000028", "text": "Alia retano supozas ke eksterlandanoj komplotas por malpliigi la militan gloron de Turkio per la reklama kampanjo:"}, {"text_idx": "#000030", "text": "Orkid, se vi estus farinta c\u0302i tiun reklamon antau\u0306 10 jaroj eble g\u0302i estus vera, sed nun vi scias tre bone ke tio ne okazas! Ni do prenu, kio estas la kialo de c\u0302i tiu reklamo? La cionisma c\u0302efurbo ludas sian rolon reage al nia operacio Fonto de paco [en]."}, {"text_idx": "#000031", "text": "Post kiam alvokoj al bojkoto de la marko pliig\u0302is en sociaj retejoj, Orkid forigis la videon el sia oficiala konto kaj faris deklaron reproduktitan en turkaj gazetoj:"}, {"text_idx": "#000032", "text": "Tu\u0308rkiye\u2019de Orkid markas\u0131 ic\u0327in tasarlanan mag\u0306aza ic\u0327i kampanyas\u0131, Tu\u0308rkiye\u2019de ve du\u0308nyada kad\u0131nlar\u0131n yas\u0327ad\u0131g\u0306\u0131 damgalanma, ekonomik k\u0131s\u0131tlar nedeniyle hijyenik pede eris\u0327ememe ve toplumsal cinsiyete dayal\u0131 s\u0327iddet de dahil olmak u\u0308zere baz\u0131 ciddi sorunlara \u0131s\u0327\u0131k tutmak amac\u0131n\u0131 tas\u0327\u0131yordu. Bu sorunlar nadiren tart\u0131s\u0327\u0131l\u0131yor, genellikle utanc\u0327 duygusuna do\u0308nu\u0308s\u0327u\u0308yor ve genc\u0327 k\u0131zlar, kad\u0131nlar ve aileleri ic\u0327in hayat boyu kars\u0327\u0131 kars\u0327\u0131ya kalacaklar\u0131 konular\u0131 olus\u0327turuyor. Fikrin uygulanmas\u0131nda niyetimizi tam olarak yans\u0131tamad\u0131g\u0306\u0131m\u0131z\u0131 go\u0308ru\u0308yoruz ve herhangi bir yanl\u0131s\u0327 anlas\u0327\u0131lmaya sebep olduysa bundan dolay\u0131 da u\u0308zgu\u0308nu\u0308z."}, {"text_idx": "#000033", "text": "La kampanjo projektita interne de la marko Orkid en Turkio celis ilustri la mankon de aliro al higienaj tamponoj pro ekonomiaj limigoj, kaj la agreso kau\u0306zita de genra malegaleco. La problemoj estas malofte diskutataj kaj ofte transformig\u0302as en fontojn de embaraso, tiel kreante dumvivajn problemojn por knabinoj, virinoj kaj iliaj familioj. Ni vidas ke ni ne povas plene reflekti niajn intencojn en la efektivigo de la ideo, kaj ni bedau\u0306ras se g\u0302i kau\u0306zis ian miskomprenon."}, {"text_idx": "#000034", "text": "C\u0302ar preskau\u0306 tri kvaronoj de la log\u0302antaro de Turkio [en] nun log\u0302as en urboj, hodiau\u0306 malpli da virinoj bezonas kas\u0302i ac\u0302etitajn higienajn tamponojn en gazetoj au\u0306 nigrajn plastajn sakojn, kiel necesis en la pasinteco, aparte se la koncerna persono estis viro. Probable estas ankorau\u0306 tiel en foraj vilag\u0302oj."}, {"text_idx": "#000035", "text": "Stigmo tamen vaste restas en la turka socio, kaj tial la lerneja instruplano ne inkluzivas instruadon au\u0306 informon pri genro kaj sekseco. La situacio neniel estas pli bona en la supera edukado: en februaro 2019, la turka sistemo de supera edukado malaprobis genran egalecon ankau\u0306 per nuligo de la Atestilo pri Genra Egaleco [en]."}, {"text_idx": "#000036", "text": "Lau\u0306 la turka organizaj\u0302o Ni hantigos femicidan platformon [en], femicido restas c\u0302iutaga realo: sole en oktobro [2019] jam 36 virinoj estis mortigitaj de viroj."}, {"text_idx": "#000039", "text": "Ni publikigis nian raporton pri oktobro 2019:\nEn 31 tagoj, 36 virinoj estis mortigitaj de viroj. Perforto kaj infana misuzo dau\u0306ras."}, {"text_idx": "#000040", "text": "Civitanaj komunikilojHomaj rajtojVirinoj kaj socia sekso"}, {"text_idx": "#000041", "text": "Plej novaj artikoloj pri Turkio"}, {"text_idx": "#000042", "text": "C\u0302u ni vivas en memkreita novaj\u0302veziko?"}, {"text_idx": "#000043", "text": "#saluton Tu\u0308rkiye \u2013 lastatempa provo de Turkio alinomi sin mem"}, {"text_idx": "#000048", "text": "Retpos\u0302to (ne estos publikigata) (deviga)"}, {"text_idx": "#000051", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000052", "text": "Speciala danko al niaj multaj subtenantoj"}, {"text_idx": "#000053", "text": "Bonvolu subteni nian gravan laboron"}]